KLASA: 011-02/19-01/04

URBROJ:2178/01-06-01-19-01

U Slavonskom Brodu, 15. rujna 2019.

Na temelju članka 85. Statuta Osnovne škole Ivan Goran Kovačić, Slavonski Brod, a u vezi sa člankom 34. Zakona o fiskalnoj odgovornosti (Narodne novine, br 111/18) i članka 7. Uredbe o sastavljanju i predaji Izjave o fiskalnoj odgovornosti (Narodne novine, broj 95/19) ravnatelj Škole donosi:

**PROCEDURU**

**stvaranja ugovornih obveza**

Članak 1.

Ovim aktom propisuje se procedura stvaranja ugovornih odnosa, odnosno nabava roba i usluga i druge ugovorne obveze koje su potrebne za redoviti rad škole i obavljanje odgojno-obrazovne djelatnosti u Osnovnoj školi Ivan Goran Kovačić, Slavonski Brod.

Članak 2.

Stvaranje ugovornih obveza pokreće ravnatelj škole, a iskazivanje potrebe za pokretanje ugovaranja nabave mogu predložiti svi zaposlenici škole.

Članak 3.

Za nabavku dugotrajne proizvedene nefinancijske imovine zadužen je ravnatelj škole.

Članak 4.

Prije pokretanja stvaranja ugovornih obveza, ravnatelj škole će najprije obaviti kontrolu je li isto u skladu s važećim financijskim planom, te tek nakon toga donosi odluku o pokretanju nabave roba i usluga.

Članak 5.

Ukoliko predložena ugovorna obveza nije u skladu s važećim financijskim planom i planom nabave, istu predloženu obvezu ravnatelj škole dužan je odbaciti ili predložiti Školskom odboru promjenu financijskog plana i plana nabave.

Članak 6.

Ukoliko postupak nabave roba i usluga ne podliježe postupku javne nabave, odnosno nisu ispunjene zakonske pretpostavke da se provodi u skladu sa Zakonom o javnoj nabavi (NN 120/16) tada se stvaranje obveza provodi po sljedećoj proceduri:

|  |  |  |  |  |
| --- | --- | --- | --- | --- |
| **Red. br.** | **Aktivnost** | **Nadležnost** | **Dokument** | **Rok** |
| **1** | Prijedlog za nabavu robe/opreme i potrebe korištenja usluge | Tajnik (uredski materijal)  Učitelji, pedagog, tajnik (sredstva i materijal u nastavi)  Spremači, tajnik (materijal i sredstva za čišćenje i higijenske potrebe)  Domar, ravnatelj, tajnik (materijal za popravke i održavanje)  Knjižničar, učitelji, pedagog (knjige i stručna literatura)  Svi zaposleni po potrebi (ostalo) | Interni obrazac za nabavu/narudžbenica/ugovor | Tijekom godine |
| **2** | Provjera je li prijedlog u skladu sa financijskim planom/proračunom | Ravnatelj | Ako DA – odobrenje sklapanja ugovora/narudžbe  Ako NE – negativan odgovor na prijedlog sklapanja ugovora/narudžbenice | Dva dana od zaprimanja prijedloga |
| **3** | Sklapanje ugovora/narudžbe | Ravnatelj | Ugovor/narudžbenica | Tri dana od odobrenja |

Članak 7.

Ukoliko postupak nabave roba i usluga podliježe postupku javne nabave, odnosno ispunjene su zakonske pretpostavke za provođenje procedure propisane Zakonom o javnoj nabavi (NN 120/16) tada se stvaranje obveza provodi po sljedećoj proceduri:

|  |  |  |  |  |
| --- | --- | --- | --- | --- |
| **STVARANJE OBVEZA ZA KOJE JE POTREBNA PROCEDURA JAVNE NABAVE** | | | | |
| **Red. br.** | **Aktivnost** | **Nadležnost** | **Dokument** | **Rok** |
| **1** | Prijedlog za nabavu opreme/korištenje usluga/radovi | Zaposlenici – učitelji, nositelji pojedinih poslova i aktivnosti (npr. pojedini učitelj potrebu za nabavom opreme za njegovo područje (instrumenti za nastavu kemije, oprema za dvoranu za tjelesni, karte za geografiju...) | Prijedlog s opisom potrebne opreme/usluga/radova i okvirnom cijenom | Mjesec dana prije pripreme godišnjeg plana nabave |
| **2** | Priprema tehničke i natječajne dokumentacije za nabavu opreme/ usluga/ radova | Ako proces nije centraliziran na razini osnivača - jedinice lokalne i područne (regionalne) samouprave tada učitelji u suradnji s ravnateljem škole. Moguće je angažirati vanjskog stručnjaka. | Tehnička i natječajna dokumentacija | Idealno do početka godine u kojoj se pokreće postupak nabave, kako bi se s nabavom moglo odmah započeti |
| **3** | Uključivanje stavki iz plana nabave u financijski plan/proračun | Osoba zadužena za koordinaciju pripreme financijskog plana najčešće zaposlenik na financijskim poslovima. Financijski plan trebao bi biti rezultat rada učitelja, zaposlenika Škole – članova Školskog odbora, tajnika, računovođe koji definiraju zajedno s ravnateljem plan rada za sljedeću godinu, a financijski plan bi trebao biti procjena financijskih sredstava potrebnih za realizaciju plana rada.  Zaposlenik na poslovima za financije koordinira te aktivnosti i ukazuje na financijska ograničenja, ali nikako ne definira sadržajno programe, aktivnosti i projekte niti je kasnije odgovoran/a za njihovu provedbu i ostvarivanje rezultata. | Financijski plan/proračun | Do kraja godine |
| **4** | Prijedlog za pokretanje postupka javne nabave | Učitelji  U ovoj fazi ravnatelj/učitelj/tajnik treba preispitati stvarnu potrebu za predmetom nabave, osobito ako je prošlo šest i više mjeseci od pokretanja prijedloga za nabavu | Dopis s prijedlogom te tehničkom i natječajnom dokumentacijom | Tijekom godine |
| **5** | Provjera je li prijedlog u skladu s donesenim planom nabave i financijskim planom/proračunom | Ravnatelj | Ako DA – odobrenje pokretanja postupka  Ako NE – negativan odgovor na prijedlog za pokretanje postupka | 2 dana od zaprimanja prijedloga |
| **6** | Prijedlog za pokretanje postupka javne nabave s odobrenjem zaposlenika na poslovima za financije | Učitelji – nositelji pojedinih poslova i aktivnosti | Dopis s prijedlogom te tehničkom i natječajnom dokumentacijom, i odobrenjem zaposlenika na poslovima za financije | 2 dana od zaprimanja odgovora od zaposlenika na poslovima za financije |
| **7** | Provjera je li tehnička i natječajna dokumentacija u skladu s propisima o javnoj nabavi | Ravnatelj ili osoba koju ovlasti ravnatelj | Ako DA – pokreće postupak javne nabave  Ako NE – vraća dokumentaciju s komentarima na doradu | Najviše 30 dana od zaprimanja prijedloga za pokretanje postupka javne nabave |
| **8** | Pokretanje postupka javne nabave | Osoba s važećim certifikatom u području JN | Objava natječaja | Tijekom godine |
| **9** | Sklapanje ugovora | Ravnatelj | Ugovor | Nakon postupka |
| **10** | Vođenje i objava registra ugovora | Ravnatelj ili tajnik | Registar ugovora o javnoj nabavi | Nakon postupka |

Članak 8.

Narudžbenice sastavlja tajnik ili voditelj računovodstva, a odobrava ravnatelj Škole, odnosno u slučaju njegove odsutnosti osoba koju ovlasti za nabavu. Narudžbenice nije potrebno sastavljati u slučajevima kada Škola ima sklopljen ugovor sa dobavljačem, za kotizacije na stručna usavršavanja ili seminare, za pretplate na časopise, za javnobilježničke pristojbe.

Članak 9.

Voditelj računovodstva ima uvid u sve ugovore koji proizvode financijske učinke.

Članak 10.

Stupanjem na snagu ove Procedure prestaje važiti procedura stvaranja ugovornih obveza KLASA: 400-01/01-12/06, URBROJ: 2178/01-06-01-12-01 od 01. siječnja 2012. godine.

Članak 11.

Ova Procedura stupa na snagu danom donošenja, a objavit će se na oglasnoj ploči i web-mjestu Škole.

**Ravnatelj:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Zlatko Bagarić, prof.*